મ્યુ. કોર્પોરેશનનુંવર્ષ ૨૦૧૮-૧૯નું બજેટ બે દિવસ બાદ સ્ટેન્ડિગ કમિટિ મંજૂર કરી જનરલ બોર્ડની મંજુરી માટે મોકલી આપશે. તા. ૨૦ને શનિવારે સવારે ૧૧ વાગ્યે જનરલ બોર્ડ મળશે. જેમાં માત્રને માત્ર બજેટની કરવેરા દરખાસ્તોને બહાલી આપવાનો એજન્ડા પ્રસિધ્ધ કરવામાં આવશે. કોર્પોરેશનનું ૨૦૧૭-૧૮નું રિવાઇઝડ બજેટ તથા ૨૦૧૮-૧૯નું નવુ બજેટ મંજુર કરવા, ૧૦ થી ૧૫ ટકા વળતરની યોજના અમલી બનાવવા, કાર્પેટ આધારીત વેરાનાં દર નિશ્યિત કરવા, ડોર-ટુ-ડોર ગાર્બેજ કલેકશન ચાર્જ નિયત કરવા, પાણી દર નક્કી કરવા, શિક્ષણ સમિતિનું બજેટ મંજૂર કરવા સહિતની દરખાસ્તો અગંે ચર્ચા થશે. નોંધનીય છે કે, કાર્પેટ વેરામાં રહેણાંક મિલ્કતો માટે રૂ. ૧૧ અને કોમર્શિયલ મિલ્કતો માટે રૂ. ૨૨ નો દર નક્કી થાય તેવી શકયતા છે. આમ, આગામી તા. ૨૦મી મળનાર જનરલ બોર્ડમાં માત્રને માત્ર જ દરખાસ્તો મંજૂર થશે અને બજેટ માટે જ ચર્ચા થશે, અન્ય પ્રશ્નોત્તરી રાખવામાં નહી આવે.